b'\n_START_ARTICLE_\nIrska narodna osvobodilna vojska\n_START_PARAGRAPH_\nIrska narodna osvobodilna vojska (irsko Arm Saoirse N\xc3\xa1isi\xc3\xbanta na h\xc3\x89ireann; angle\xc5\xa1ko Irish National Liberation Army; kratica INLA) je bila irska marksisti\xc4\x8dno-leninisti\xc4\x8dna paravoja\xc5\xa1ka skupina, ki je veljala za najbolj nevarno teroristi\xc4\x8dno organizacijo na Severnem Irskem. Domneva se, da je skupina \xc5\xa1tela najve\xc4\x8d 50 pripadnikov. Njena najodmevnej\xc5\xa1a akcija je bil umor poslanca Aireyja Neava. Politi\xc4\x8dno krilo skupine je Irska republikanska socialisti\xc4\x8dna stranka (Irish Republican Socialist Party, IRSP)._NEWLINE_Skupina se je razcepila leta 1987, pri \xc4\x8demer se je ve\xc4\x8dina \xc4\x8dlanov pridru\xc5\xbeila novoustanovljeni Irski ljudski osvobodilni organizaciji. Leta 1988 je INLA razglasila prekinitev ognja, 11. oktobra 2009 pa je oznanila konec oboro\xc5\xbeenega upora.'